พระราชกฤษฎีกาพระราชกฤษฎีการะบุทบวงการชำนัญพิเศษพ.ศ. ๒๕๐๔ ภูมิพลอดุลยเดช ป.ร.ให้ไว้ ณ วันที่ ๒๔ธันวาคม พ.ศ. ๒๕๐๔เป็นปีที่ ๑๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่าโดยที่เป็นการสมควรระบุทบวงการชำนัญพิเศษอาศัยอำนาจตามความในมาตรา ๕แห่งพระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทยพ.ศ. ๒๕๐๔ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีการะบุทบวงการชำนัญพิเศษ พ.ศ. ๒๕๐๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒] ทบวงการชำนัญพิเศษ มีดังนี้(๑) กองทุนการเงินระหว่างประเทศ(๒) กองทุนระหว่างประเทศเพื่อการพัฒนาเกษตรกรรม(๓) ธนาคารระหว่างประเทศเพื่อการบูรณะและวิวัฒนาการ(๔) บรรษัทการเงินระหว่างประเทศ(๕) สหภาพโทรคมนาคมระหว่างประเทศ(๖) สหภาพสากลไปรษณีย์(๗) องค์การการบินพลเรือนระหว่างประเทศ(๘) องค์การที่ปรึกษาทางทะเลระหว่างรัฐบาล(๙) องค์การแรงงานระหว่างประเทศ(๑๐) องค์การศึกษา วิทยาศาสตร์ และวัฒนธรรมแห่งสหประชาชาติ(๑๑) องค์การอนามัยโลก(๑๒) องค์การอาหารและเกษตรแห่งสหประชาชาติ(๑๓) องค์การอุตุนิยมวิทยาโลก(๑๔)[๓]องค์การทรัพย์สินทางปัญญาแห่งโลก(๑๕)[๔]องค์การพัฒนาอุตสาหกรรมแห่งสหประชาชาติ(๑๖)[๕]องค์การการท่องเที่ยวโลกผู้รับสนองพระบรมราชโองการจอมพล ส. ธนะรัชต์นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการปรับปรุงกฎหมายเกี่ยวกับการดำเนินงานของสหประชาชาติและทบวงการชำนัญพิเศษโดยได้ตราพระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทย พ.ศ. ๒๕๐๔ ขึ้น ฉะนั้นจึงจำเป็นต้องตราพระราชกฤษฎีกาฉบับนี้เพื่อระบุทบวงการชำนัญพิเศษตามความในพระราชบัญญัตินั้นพระราชกฤษฎีการะบุทบวงการชำนัญพิเศษ (ฉบับที่ ๒) พ.ศ. ๒๕๐๘[๖]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากรัฐบาลได้ทำความตกลงกับสภาความช่วยเหลือทางวิชาการแห่งสหประชาชาติเพิ่มชื่อสหภาพสากลไปรษณีย์เข้าในบัญชีรายชื่อขององค์การที่เข้าร่วมในความตกลงมาตรฐานที่ได้แก้ไขใหม่ระหว่างสหประชาชาติสหภาพโทรคมนาคมระหว่างประเทศ องค์การอุตุนิยมวิทยาโลกองค์การการกรรมกรระหว่างประเทศ องค์การอาหารและเกษตรแห่งสหประชาชาติองค์การศึกษาวิทยาศาสตร์และวัฒนธรรมแห่งสหประชาชาติองค์การการบินพลเรือนระหว่างประเทศ องค์การอนามัยโลกและทบวงการพลังงานปรมาณูระหว่างประเทศกับรัฐบาลแห่งประเทศไทย ฉบับลงวันที่ ๔มิถุนายน ค.ศ. ๑๙๖๐ ฉะนั้นเพื่อให้การดำเนินงานของสหภาพสากลไปรษณีย์ได้รับความคุ้มครองในประเทศไทยจึงจำเป็นต้องตราพระราชกฤษฎีการะบุสหภาพสากลไปรษณีย์เป็นทบวงการชำนัญพิเศษขึ้นตามความในพระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทยพ.ศ. ๒๕๐๔พระราชกฤษฎีการะบุทบวงการชำนัญพิเศษ (ฉบับที่ ๓) พ.ศ. ๒๕๑๗[๗]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากประเทศไทยได้เข้าเป็นภาคีอนุสัญญาว่าด้วยองค์การที่ปรึกษาทางทะเลระหว่างรัฐบาลแล้วฉะนั้นเพื่อให้การดำเนินงานขององค์การที่ปรึกษาทางทะเลระหว่างรัฐบาลซึ่งเป็นทบวงการชำนัญพิเศษแห่งสหประชาชาติได้รับความคุ้มครองในประเทศไทย จึงจำเป็นต้องตราพระราชกฤษฎีกาฉบับนี้ขึ้นพระราชกฤษฎีการะบุทบวงการชำนัญพิเศษ (ฉบับที่ ๔) พ.ศ. ๒๕๒๑[๘]หมายเหตุ:-เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรให้ความคุ้มครองการดำเนินงานในประเทศไทยของกองทุนระหว่างประเทศเพื่อการพัฒนาเกษตรกรรมซึ่งเป็นทบวงการชำนัญพิเศษที่ตั้งขึ้นใหม่และประเทศไทยได้เข้าเป็นสมาชิกแล้วนอกจากนั้นสมควรแก้ไขชื่อขององค์การกรรมกรระหว่างประเทศเสียใหม่เป็นองค์การแรงงานระหว่างประเทศ เพื่อให้ถูกต้องตามความหมายที่แท้จริง และเพื่อให้สอดคล้องกับกฎหมายว่าด้วยแรงงานสัมพันธ์ที่ใช้บังคับอยู่ในปัจจุบัน จึงจำเป็นต้องตราพระราชกฤษฎีกานี้ขึ้นพระราชกฤษฎีการะบุทบวงการชำนัญพิเศษ (ฉบับที่ ๕) พ.ศ. ๒๕๓๓[๙]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากประเทศไทยได้เข้าเป็นสมาชิกขององค์การทรัพย์สินทางปัญญาแห่งโลกซึ่งเป็นทบวงการชำนัญพิเศษของสหประชาชาติแล้ว ฉะนั้นเพื่อให้การดำเนินงานขององค์การทรัพย์สินทางปัญญาแห่งโลกได้รับความคุ้มครองในประเทศไทยตามอนุสัญญาว่าด้วยเอกสิทธิและความคุ้มกันของทบวงการชำนัญพิเศษสมควรระบุองค์การดังกล่าวเป็นทบวงการชำนัญพิเศษตามความในพระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทยพ.ศ. ๒๕๐๔ จึงจำเป็นต้องตราพระราชกฤษฎีกานี้พระราชกฤษฎีการะบุทบวงการชำนัญพิเศษ (ฉบับที่ ๖) พ.ศ. ๒๕๔๔[๑๐]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากองค์การพัฒนาอุตสาหกรรมแห่งสหประชาชาติ ซึ่งมีฐานะเป็นทบวงการชำนัญพิเศษแห่งสหประชาชาติและประเทศไทยเป็นสมาชิกได้เข้ามาดำเนินงานในประเทศไทยโดยเป็นสำนักงานภูมิภาคประจำเอเชียตะวันออกเฉียงใต้ดังนั้น เพื่อให้การดำเนินงานในประเทศไทยขององค์การพัฒนาอุตสาหกรรมแห่งสหประชาชาติได้รับความคุ้มครองสมควรระบุให้องค์การดังกลางเป็นทบวงการชำนัญพิเศษ ตามความในพระราชบัญญัติคุ้มครองการดำเนินงานของสหรปะชาชาติและทบวงชำนัญพิเศษในประเทศไทยพ.ศ. ๒๕๐๔ จึงจำเป็นต้องตราพระราชกฤษฎีกานี้พระราชกฤษฎีการะบุทบวงการชำนัญพิเศษ(ฉบับที่ ๗) พ.ศ. ๒๕๕๕[๑๑]หมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่องค์การการท่องเที่ยวโลกซึ่งประเทศไทยเป็นสมาชิกมีฐานะเป็นทบวงการชำนัญพิเศษแห่งสหประชาชาติและองค์การการท่องเที่ยวโลกต้องเข้ามาดำเนินงานในประเทศไทย ดังนั้นเพื่อคุ้มครองการดำเนินงานในประเทศไทยขององค์การการท่องเที่ยวโลก สมควรระบุให้องค์การดังกล่าวเป็นทบวงการชำนัญพิเศษตามความในพระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทยพ.ศ. ๒๕๐๔ จึงจำเป็นต้องตราพระราชกฤษฎีกานี้ณัฐพร/ปรับปรุง๑ พฤษภาคม ๒๕๕๖[๑] ราชกิจจานุเบกษาเล่ม ๗๘/ตอนที่ ๑๑๐/ฉบับพิเศษ หน้า ๑/๒๔ ธันวาคม ๒๕๐๔[๒]ข้อ ๓ แก้ไขเพิ่มเติมโดยพระราชกฤษฎีการะบุทบวงการชำนัญพิเศษ(ฉบับที่ ๔) พ.ศ. ๒๕๒๑[๓]ข้อ ๓ (๑๔) เพิ่มโดยพระราชกฤษฎีการะบุทบวงการชำนัญพิเศษ(ฉบับที่ ๕) พ.ศ. ๒๕๓๓[๔]ข้อ ๓ (๑๕) เพิ่มโดยพระราชกฤษฎีการะบุทบวงการชำนัญพิเศษ(ฉบับที่ ๖) พ.ศ. ๒๕๔๔[๕]ข้อ ๓ (๑๖) เพิ่มโดยพระราชกฤษฎีการะบุทบวงการชำนัญพิเศษ(ฉบับที่ ๗) พ.ศ. ๒๕๕๕[๖] ราชกิจจานุเบกษาเล่ม ๘๒/ตอนที่ ๓๒/หน้า ๒๓๗/๒๐ เมษายน ๒๕๐๘[๗]ราชกิจจานุเบกษา เล่ม ๙๑/ตอนที่ ๔๔/หน้า ๑๓๙/๑๒ มีนาคม ๒๕๑๗[๘]ราชกิจจานุเบกษา เล่ม ๙๕/ตอนที่ ๑๑๘/ฉบับพิเศษ หน้า ๓๔/๒๕ ตุลาคม ๒๕๒๑[๙]ราชกิจจานุเบกษา เล่ม ๑๐๗/ตอนที่ ๓๒/ฉบับพิเศษ หน้า ๔/๒๖ กุมภาพันธ์ ๒๕๓๓[๑๐]ราชกิจจานุเบกษา เล่ม ๑๑๘/ตอนที่ ๑๒๐ก/ หน้า ๑/๓๐ ธันวาคม ๒๕๔๔[๑๑] ราชกิจจานุเบกษาเล่ม ๑๒๙/ตอนที่ ๓๘ ก/หน้า ๑/๒ พฤษภาคม ๒๕๕๕